recursal/SuperWikiNEXT-32B huggingface dataset:
**காட்பாடி வட்டம்** , தமிழ்நாட்டின் வேலூர் மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக காட்பாடி நகரம் உள்ளது. இந்த வட்டத்தின் கீழ் காட்பாடி, கே. வி. குப்பம், வடுகன் தாங்கல், திருவலம், மேல்பட்டி என 5 உள்வட்டங்களும் காட்பாடி வட்டத்தில் மிக பெரிய ஊர் பொன்னை ஆகும், 86  வருவாய் கிராமங்கள் உள்ளன.

இவ்வட்டத்தில் காட்பாடி ஊராட்சி ஒன்றியம் மற்றும் கே. வி. குப்பம் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 391,100 ஆகும். அதில் 195,567 ஆண்களும், 195,533 பெண்களும் உள்ளனர். 92,407 குடும்பங்கள் கொண்ட இவ்வட்ட மக்கள்தொகையில் 63.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 81.82% மற்றும்பாலின விகிதம் 1,000 ஆண்களுக்கு, 1000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 38635 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 959 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,967 மற்றும் 3,102 ஆகவுள்ளனர். மக்கள்தொகையில் இந்துக்கள் 90.91%, இசுலாமியர்கள் 2.63%, கிறித்தவர்கள் 6.07% மற்றும் பிறர் 0.42% ஆகவுள்ளனர்.

மேற்கோள்கள்
-----------

1. ↑  வேலூர் மாவட்ட வருவாய் வட்டங்கள்
2. ↑  காட்பாடி வட்டத்தின் வருவாய் கிராமங்கள்
3. ↑  காட்பாடி வட்டத்தின் மக்கள்தொகை பரம்பல்

| * பா
* உ
* தொ
வேலூர் மாவட்டம் |
| --- |
| மாவட்டத் தலைநகர் | வேலூர் |
| வருவாய் வட்டங்கள் | 
1. வேலூர் வட்டம்
2. காட்பாடி வட்டம்
3. குடியாத்தம் வட்டம்
4. கீழ்வைத்தியனான் குப்பம் வட்டம்
5. பேரணாம்பட்டு வட்டம்
6. அணைக்கட்டு வட்டம்

 |
| மாநகராட்சி | வேலூர் மாநகராட்சி |
| நகராட்சி | 
1. குடியாத்தம்
2. பேரணாம்பட்டு

 |
| பேரூராட்சிகள் | 
1. பெண்ணாத்தூர்
2. திருவலம்
3. பள்ளிகொண்டா
4. ஒடுகத்தூர்

 |
| ஊராட்சி ஒன்றியங்கள் | 
1. வேலூர் ஊராட்சி ஒன்றியம்
2. காட்பாடி ஊராட்சி ஒன்றியம்
3. குடியாத்தம் ஊராட்சி ஒன்றியம்
4. பேரணாம்பட்டு ஊராட்சி ஒன்றியம்
5. கீழ்வைத்தியனான்குப்பம் ஊராட்சி ஒன்றியம்
6. அணைக்கட்டு ஊராட்சி ஒன்றியம்

 |
| நாடாளுமன்றசட்டமன்றத் தொகுதிகள் | 
* வேலூர் மக்களவைத் தொகுதி

1. வேலூர்
2. காட்பாடி
3. குடியாத்தம்
4. கே வி குப்பம்
5. அணைக்கட்டு

 |
| இணையதளம் |    |
**நடு பழையகற்காலம்** (ஆங்கிலம்: Middle Paleolithic) என்பது பழையகற்காலத்தின்  இரண்டாம் உட்பிரிவு ஆகும். 300,000 இருந்து   30,000 வரையிலான ஆண்டுகளுக்கு முன் இருந்த காலமே நடு பழையகற்காலம் ஆகும். உலகின் வெவ்வேறு பகுதிகளிடையே இக்காலம் கவனிக்கத்தக்க மாற்றங்களுக்கு உட்படும். நடு பழையகற்காலத்தை தொடர்ந்து, 50,000 இருந்து 40,000 வரையிலான ஆண்டுகளுக்கு முன் இருந்தது **மேல் பழையகற்காலம்** (மூன்றாம் உட்பிரிவு) ஆகும் .

சமூக அடுக்கமைவு
---------------

ஊட்டச்சத்து
-----------

நடு பழையகற்காலத்தில் சேகரிப்பும் வேட்டையாடுதலுமே உணவுத்தேவைகளை பூர்த்தி செய்த போதிலும், மக்கள் உணவுவழக்கில் கடல் உணவையும் சேர்த்துகொண்டனர். பதப்படுத்தி சேமிக்க, இறைச்சியை சுடவும் காயவைக்கவும் ஆரம்பித்தனர். எடுத்துகாட்டாக, 90,000 ஆண்டுகளுக்கு முன்பே, நடு பழையகற்கால வாசிகள் இன்றைய காங்கோ மக்களாட்சிக் குடியரசின் பகுதிகளை ஆக்கிரமித்து, 6 அடிநீள (1.8மீ) பூனைமீனை  சிறப்புமிக்க கூர்முனைகளைகொண்டு வேட்டையாடி உள்ளனர்; மேலும் ஆப்ரிக்காவில், நியாண்டர்த்தல்களும் நடு பழையகற்கால மனிதர்களும் (*Homo sapiens)* உணவுக்காக மட்டிகளை பிடித்துள்ளனர். இதை நிருபிக்கும் வண்ணம் இத்தாலியில் உள்ள 110,000 பழமையான நியாண்டர்த்தல்களின் தளங்களிலிலும்; ஆப்ரிக்காவின் பின்னாக்கிள் பாயிண்ட்-ல் உள்ள  நடு பழையகற்கால மனிதர்களின் (Homo sapiens) தளங்களிலிலும், மட்டிகளை சமையலுக்கான சான்றுகள் உள்ளன.

தொழில்நுட்பம்
-------------

கிழ் பழையகற்காலத்திலிருந்த கைக்கோடாரியின் பிரதி ஓவியம் இது. இக்கருவி எரிமலைப் கரும்பளிங்குப்பாறையால் (Black Obsidian) ஆனது, மேலும் இருபக்கமும் வேலைபாடுகள் செய்யப்பட்டுள்ளன..

தளங்கள்
-------

### குகைத் தளங்கள்

* அச்லோர், எசுப்பானியா
* பெற்றலோனா , கிரேக்கம்
* லெ முஸ்தியே, பிரான்சு
* நியண்டர்தால் மனிதன், ஜெர்மனி
* கிரோத் த ஸ்பை, ஸ்பை கிராமம், பெல்ஜியம்

### திறந்தவெளித் தளங்கள்

* Biache-Saint-Vaast, பிரான்சு
* Maastricht-Belvédère, நெதர்லாந்து
* Veldwezelt-Hezerwater, பெல்ஜியம்

வெளிப்புற இணைப்புகள்
--------------------

* Veldwezelt-Hezerwater
* Picture Gallery of the Paleolithic (reconstructional palaeoethnology), Libor Balák at the Czech Academy of Sciences, the Institute of Archaeology in Brno, The Center for Paleolithic and Paleoethnological Research
**காணாமல் போன பெண்கள் விசாரணை ஆணையம்** (*Missing Women Commission of Inquiry*) என்பது பிரிட்டிசு கொலம்பியாவில் துணைநிலை ஆளுநரால் செப்டம்பர் 27, 2010 அன்று, காணாமல் போன மற்றும் கொலை செய்யப்பட்ட பெண்களின் புகார்களுக்கு சட்ட அமலாக்கத்தின் பதிலை மதிப்பீடு செய்ய உத்தரவிட்டது. ஆணையம் தனது விசாரணையை டிசம்பர் 2012 இல் முடித்து, மாகாண அரசு மற்றும் தொடர்புடைய சட்ட அமலாக்கத்திற்கு 63 பரிந்துரைகளை கோடிட்டுக் காட்டியது.  விசாரணை அமைப்பு பல்வேறு பொது சமூகக் குழுக்கள் மற்றும் பழங்குடியின சமூகங்களிடமிருந்து விமர்சனங்களைப் பெற்றது. அதன் விசாரணை அமைப்பு மற்றும் அதன் பரிந்துரைகளை நிறைவேற்ற விசாரணையின் பின்னர் அரசாங்க நடவடிக்கை இல்லாதது.

வரலாறு
------

திசம்பர் 9, 2007 அன்று, போர்ட் கோக்விட்லாமில் பன்றி வளர்த்து வந்த இராபர்ட் பிக்டன் என்பவன் ஆறு பெண்களின் மரணத்தில் தண்டனை பெற்றான். வான்கூவரின் டவுன்டவுன் ஈஸ்ட்ஸைச் சேர்ன் மீது குற்றம் சாட்டப்பட்டது. இருப்பினும், இந்த குற்றச்சாட்டுகள் 2010 இல் அரசால் நிறுத்தப்பட்டது. திசம்பர் 2007 இல், அவனுக்கு ஆயுள் தண்டனை விதிக்கப்பட்டது, 25 ஆண்டுகள் பிணையில் வர வாய்ப்பில்லை. கனடிய சட்டத்தின் கீழ் கொலைக்கு கிடைத்த மிக நீண்ட தண்டனை இதுவாகும்.

பிக்டன் கைது செய்யப்பட்டதைத் தொடர்ந்து, மார்ச் 1997 இல் பாலியல் தொழிலாளியின் கொலை முயற்சி குற்றச்சாட்டுக்கு அதிக கவனம் செலுத்தப்பட்டது. பண்ணையில் ஏற்பட்ட தகராறில் பிக்டன் அவளை பலமுறை கத்தியால் குத்தியதாகக் கூறப்பட்டது. பாதிக்கப்பட்ட பெண், பிக்டன் தன்னை கைவிலங்கிட்டதாகவும், ஆனால் பல காயங்களை ஏற்படுத்தி ஆயுதத்தால் குத்திவிட்டு தப்பிச் சென்றதாகவும் காவல்துறைக்கு தகவல் கொடுத்தார். சனவரி 1998 இல் குற்றச்சாட்டு தள்ளுபடி செய்யப்பட்டது. பிக்டனுக்கு எதிரான 1997 குற்றச்சாட்டுகள் ஏன் நிறுத்தப்பட்டன என்பதை மதிப்பிடுவது ஆணையத்தின் ஆணையில் அடங்கும்.

சான்றுகள்
---------

1. ↑   *Forsaken : the report of the Missing Women Commission of Inquiry : executive summary*. November 19, 2012. .
2. ↑  British Columbia. Missing Women Commission of Inquiry. (November 19, 2012). *Forsaken : the report of the Missing Women Commission of Inquiry : executive summary*. Oppal, Wallace T. Canadian Electronic Library. Vancouver, B.C.: Missing Women Commission of Inquiry. பக். 4–169. பன்னாட்டுத் தரப்புத்தக எண்:978-0-9917299-7-5. இணையக் கணினி நூலக மையம்:830009100. .
3. ↑  "Project Sister Watch | Vancouver Police Department". *vancouver.ca*. 2020-11-05 அன்று பார்க்கப்பட்டது.
4. ↑  "Reclaiming Power and Place: The Final Report of the National Inquiry into Missing and Murdered Indigenous Women and Girls, Volume 1b" (PDF).
5. ↑  "Coalition on Murdered and Missing Indigenous Women and Girls in B.C. demands action plan from provincial leaders". 14 October 2020.

வெளி இணைப்புகள்
---------------

* Missing Women Commission of Inquiry
* பரணிடப்பட்டது 2017-09-10 at the வந்தவழி இயந்திரம்
* CTV.ca | B.C. missing women investigation cost $70M
* RCMP Media Relations Website
* missing people.net[usurped!]
**பெயர்ச்சொல்** என்பது ஒன்றன் பெயரை உணர்த்தும் சொல் ஆகும். பொருள், இடம், காலம், சினை, குணம், தொழில் என்னும் ஆறின் அடிப்படையில் பெயர்ச்சொற்கள் தோன்றும். ஆதலால் பெயர்ச்சொல் 

* பொருட் பெயர்
* இடப் பெயர்
* காலப் பெயர்
* சினைப் பெயர்
* பண்புப் பெயர்
* தொழிற் பெயர்

என ஆறு வகைப்படும். பொருள், இடம், காலம், சினை, குணம், தொழில் என்பவற்றைப் பொருளாதி ஆறு என்றும், பொருள் முதலாறு என்றும் கூறுவர்.

"பெயர்ச்சொல் திணை, பால், எண், இடம் ஆகியவற்றை உணர்த்தி வரும்; வேற்றுமை ஏற்கும், காலம் காட்டாது".

தொல்காப்பிய விளக்கம்
--------------------

நிலனும் பொருளும் காலமும் கருவியும்
வினைமுதற் கிளவியும் வினையும் உளப்பட
அவ் அறுபொருள்  5
Ckjgrs

நன்னூல் விளக்கம்
----------------

'இடுகுறி காரண மரபோடு ஆக்கம்
தொடர்ந்து தொழில்அல காலம் தோற்றா
வேற்றுமைக்கு இடனாய்த் திணைபால் இடத்து ஒன்று
ஏற்பதுவும் பொதுவும் ஆவன பெயரே'

எடுத்துக்காட்டுகள்
------------------

|  |  |
| --- | --- |
|  பொருட்பெயர்  | : மனிதன், பசு, புத்தகம்  |
|  இடப்பெயர்  | : சென்னை, தமிழகம்  |
|  காலப்பெயர்  | : மணி, நாள், மாதம், ஆண்டு  |
|  சினைப்பெயர்  | : கண், கை, தலை  |
|  பண்புப்பெயர்  | : இனிமை, நீலம், நீளம், சதுரம் |
|  தொழிற்பெயர்  | : 
படித்தல், உண்ணல், உறங்குதல்  |

இது தவிர வேறு பல விதமாகவும் வகைப்படுத்துவது உண்டு. இவற்றில் சிலவற்றைக் கீழே காணலாம்.

* 1. இயற்கைப் பெயர்கள்
* 2. ஆக்கப் பெயர்கள்
* 1. இடுகுறிப் பெயர்கள்
* 2. காரணப் பெயர்கள்
* 1. சாதாரண பெயர்கள்
* 2. பதிலிடு பெயர்கள்
* 1. நுண்பொருட் பெயர்கள்
* 2. பருப்பொருட் பெயர்கள்
* 1. உயிர்ப் பெயர்கள்
* 2. உயிரில் பெயர்கள்
* 1. உயர்திணைப் பெயர்கள்
* 2. அஃறிணைப் பெயர்கள்
* 1. தனிப் பெயர்கள்
* 2. கூட்டுப் பெயர்கள்

பெயர்ச்சொல்லுக்குப் பதிலாகப் பயன்படுத்தப்படும் இன்னொரு பெயர் **பதிலிடு பெயர்** அல்லது **மாற்றுப் பெயர்** எனப்படுகின்றது. *நான், நீ, அவன், அவள்* போன்றவை பதிலிடு பெயர்களுக்கு எடுத்துக் காட்டுகள் ஆகும். பதிலிடு பெயர்களை, மூவிடப் பெயர்கள், பிற பதிலிடு பெயர்கள் என வகைப்படுத்துவது வழக்கம்.

மூவிடப் பெயர்கள், தன்மை, முன்னிலை, படர்க்கை என்ற மூன்று இடங்களைக் குறித்து வருவனவாகும். இவை ஒவ்வொன்றையும், ஒருமைப் பெயர்களாகவும் பன்மைப் பெயர்களாகவும் மேலும் இரண்டாகப் பிரிக்கலாம்.

தன்மை : நான், நாங்கள்.
முன்னிலை : நீ, நீர், தாங்கள்.
படர்க்கை : அவன், அவள், அவர்கள், அது, அவை.

தன்மை ஒருமை : நான்.
தன்மை பன்மை : நாங்கள்.

முன்னிலை ஒருமை : நீ, தம்.
முன்னிலை பன்மை : நீர், தாங்கள்.

படர்க்கை ஒருமை : அவன், அவள், அது.
படர்க்கை பன்மை : அவர்கள், அவை.

இவற்றையும் பார்க்கவும்
----------------------

* பெயரெச்சம்
* தமிழ் இலக்கணம்

மேற்கோள்கள்
-----------

1. ↑  "பெயர்ச்சொல்". அகரமுதலி. 03 நவம்பர் 2012 அன்று பார்க்கப்பட்டது. Check date values in: `|accessdate=` (உதவி)
2. ↑  மதுமதி (13 மே 2012). "பெயர்ச்சொல் வகையைக் கண்டறிதல்". மதுமதி.காம். 03 நவம்பர் 2012 அன்று பார்க்கப்பட்டது. Check date values in: `|accessdate=` (உதவி)
3. ↑  செவல்குளம் ஆச்சா புலவர் அ.சா. குருசாமி (2002). *சுராவின் எளிய நடையில் தமிழ் இலக்கணம்*. சுரா புக்ஸ் பிரைவேட் லிமிடெட் 1620 , ' ஜே ' பிளாக் , 16 - வது பிரதான சாலை , அண்ணா நகர் , சென்னை -600 040. .
4. ↑  தொல்காப்பியம் 2 வினையியல் 37
5. ↑  நன்னூல் - 275
பெயர்ச்சொற்குறி என்பது, ஒரு பெயர்ச்சொல்லுடன் ஒன்றி வந்து, அதை சார்ந்த பெயர்ச்சொல்லைக் குறித்து எண், அளவு, குறிப்பு போன்ற சற்று பயனுள்ள விபரங்களை உணர்த்தும். **ஆங்கிலப் பெயர்ச்சொற்குறி** (*article*) என்பது, ஆங்கிலத்தில் பயன்படுத்தப்படும் பெயர்ச்சொற்குறிகளை குறிக்கும்.

ஆங்கிலப் பெயர்ச்சொற்குறியின் வகைகள்
-----------------------------------

ஆங்கிலத்தில் இரண்டு வகையான பெயர்ச்சொற்குறிகள் உண்டு. அவை, 

1. நிச்சய பெயர்ச்சொற்குறி (definite article)
2. நிச்சயமற்ற பெயர்ச்சொற்குறி (indefinite article)

நிச்சய பெயர்ச்சொற்குறி
----------------------

நிச்சய பெயர்ச்சொற்குறி (*definite article*) என்பது, முன்பே அறியப்பட்ட ஒரு பொருளையோ அல்லது அறியப்படாத ஒரு பொருளை குறிப்பிட்டு சொல்லவுமே பயன்படுத்தப்படுகிறது. ஆங்கிலத்தில், "The" என்னும் ஒரே ஒரு நிச்சய பெயர்ச்சொற்குறி தான் உள்ளது.

(எ-டு)

1. The tall tree. (பெரிய மரம்.)
2. The beautiful flower. (அழகான பூ.)
3. The Sun rises in the East. (சூரியன் கிழக்கே உதிக்கின்றது.)

நிச்சயமற்ற பெயர்ச்சொற்குறி
--------------------------

நிச்சயமற்ற பெயர்ச்சொற்குறி (*indefinite article*) என்பது, எந்த ஒரு பொருளையும் குறிப்பிடாமல், பொதுவாக சொல்வதற்கு பயன்படுத்தப்படுகிறது. ஆங்கிலத்தில், "A", "An" என இரண்டு நிச்சயமற்ற பெயர்ச்சொற்குறிகள் உண்டு. "A" என்னும் நிச்சயமற்ற பெயச்சொற்குறி மெய்யெழுத்தில் ஆரம்பிக்கும் ஒரு வார்த்தைக்கு முன்னும், "An" என்னும் நிச்சயமற்ற பெயர்ச்சொற்குறி உயிரெழுத்தில் ஆரம்பிக்கும் ஒரு வார்த்தைக்கு முன்னும் உபயோகபடுத்தப்படுகின்றன.

(எ-டு)

1. A tall tree. (ஒரு பெரிய மரம்.)
2. A beautiful flower. (ஒரு அழகிய பூ.)
3. An apple. (ஒரு ஆப்பிள்.)

மேலும் காண்க
------------

* பெயர்ச்சொற்குறி
* ஆங்கில இலக்கணம்
* பிரெஞ்சு பெயர்ச்சொற்குறி
* இடாய்ச்சு பெயர்ச்சொற்குறி
* எசுப்பானிய பெயர்ச்சொற்குறி
**சிதி-தாங் கோவில்** பர்மாவின் (மியான்மர்) இராகினி மாநிலம், மராக் யு நகரத்தில் உள்ளது. இந்தக் கோவிலை *வெற்றியின் கோவில்* என்றும் *80,000 புத்தர் உருவங்கள் கொண்ட கோவில்* என்றும் அழைக்கப்படுகிறது. சிதத்தாங் என்றும் அழைக்கப்படுகிறது.

வரலாறு
------

வங்காளத்தை வென்றதன் நினைவாக மன்னர் மின் பார்ரால் 1535-1536 ஆண்டுகளில் இந்தக் கோவிலை கட்டினார். மேலும் இந்தக் கோவில் மன்னரின் அரண்மனைக்கு வடக்கே போகோங் மலையில் மேற்கு முகப்பகுதியில் மற்றும் அன்டா-தின் கோயிலுக்கு அருகில் உள்ளது.

பர்மாவில் காணப்படும் பல பௌத்த கோயில்களில் இது ஒரு தனிச்சிறப்பு வாய்ந்தது: ஒரு மத்திய மணி வடிவ தூபி, நான்கு மூலைகளிலும் சிறிய தூபிகள், அவற்றைச் சுற்றிளும் பல சிறிய தூபிகளாலும் நிறைந்துள்ளது.கோவிலின் கிழக்கே, அண்மையில் (சுமார் 75 ஆண்டு பழமையானது) தொடர்ச்சியான மாடிப் படிகளும், தசாங்ளும் கூடுதலாக 
சேர்க்கப் பட்டுள்ளது.

கோயிலின் மையத்தில் ஒரு மைய மண்டபம் உள்ளது, இது எளிதில் செல்லும் வகையில் உள்ளது. நூற்றுக்கணக்கான புத்தர் சிலைகள் முக்கிய மண்டபத்தில் உள்ளன, அவற்றில் சில அசல் நிலைகளிலும், மற்றவைகள் அருகிலுள்ள அகழ்வாராய்ச்சி களங்களில் இருந்து கொண்டுவரப்பட்டவை. இருப்பினும், சிதி-தாங்கின் மிக முக்கியமான அம்சம் மைய மண்டபம் அல்ல, மாறாக பிரதான மண்டபத்தை சுற்றிலும் வளைவாக உள்ள மூன்று அடுக்குகள் போன்ற தாழ்வாரங்கள் தான் முக்கிய அம்சமாகும். ஏனென்றால் ஒவ்வொரு வளையங்களிலும் எண்ணிலடங்கா புத்தர் சிலைகளும், போதிசாதுக்கள், ஆன்மீக தலத்தின் மன்னர்கள், காவல் காக்கும் வீரர்கள், 550 ஜாதகாஸ், அரக்கனீஸ் கலாச்சாரம் மற்றும் உண்மையான மற்றும் கற்பனை விலங்குகள் போன்ற அறிய தொண்மையான தொகுப்புகளை பார்க்க முடியும்.

சிதி-தாங் கோவில் மராக் யு நகரின் முக்கிய இடமாகவும் மற்றும் சுற்றுலா பயணிகளை ஈர்க்கும் இடமாக உள்ளது. மேலும் இந்தக் கோவிலின் அருகில் புகழ்பெற்ற ஹடுக்கன்தீன் கோவில் உள்ளது.

கட்டிடக்கலை
-----------

இந்தக் கோவில் ஒரு மலையின் மீது அமைந்துள்ளது. இதன் கட்டிட அமைப்பை பார்க்கும் போது ஒரு பெரிய பதுங்கு குழி போன்ற தோற்றும் கொண்டதாக உள்ளது, அது போரின் போது ஒரு புகலிடமாகவும் மற்ற நேரங்களில் வழிபாட்டுத் தலமாகவும் பயன்படுத்தப்பட்டது என தொல்லியல் வல்லுநர்கள் நம்புவதற்கு வழிவகுத்தனர். அதன் கட்டிடக்கலை, குறிப்பாக தூபி போன்ற அதன் கோபுரம் 16 ஆம் நூற்றாண்டு வங்காளம் (இன்றைய பங்களாதேசம் மற்றும் இந்தியாவின் மேற்கு வங்காள மாநிலம்) பாணியை ஒத்திருக்கிறது.

வானிலை சேதம்
------------

மராக் யு நகரம் கடற்கரை அருகில் வெப்பமண்டல பருவ மழைப் பகுதியில் இருப்பதன் காரணமாக, அதன் கோயில்களில் பெரும்பாலானவை பருவ மழையினால் சேதமடைந்துள்ளன. 2003 ஆம் ஆண்டில் மத்திய தூபிப் பகுதியில் மழை நீர் கசிவு தொடங்கியது, இரண்டு அறைகளில் இருந்த தொன்மையான சில சிலைகளை கரைத்துவிட்டது. மேலும் பாதிப்பை தடுக்க, உள்ளூர் தொல்பொருள் துறை அவசரமாக தூபிகளின் மீது கான்கிரீட் கலவையை ஊற்றினர். இந்த வழிமுறையால் மற்ற சிலைகள் அழிக்கப்படுவது தடுக்கப்பட்டது, ஆனால் இது கோவிலின் வெளிப்புற தோற்றத்தையும் மாற்றிவிட்டது, தூபியின் பெரும்பகுதி வடக்கு அரக்கானியை மையமாகக் கொண்டதாக மாறியது.

புகைப்பட தொகுப்பு
-----------------

  

* சிதி-தாங் கோவில்
* 
* 
* 
* 
* 
* 
* 
*

மேலும் பார்க்க
--------------

* அடுக்குத் தூபி
* தூபித் திருவிழா
* மியான்மரில் பெளத்தமதம்
* தேரவாத பௌத்தம்
* ஆனந்தா கோவில்
* சிவேஜிகன் தூபி
* மியான்மர் தமிழர்
* சவேடகன் அடுக்குத் தூபி
* பொததாங் அடுக்குத் தூபி
* சவேமாவதாவ் அடுக்குத் தூபி
* மியான்மர் தமிழர்

மேற்கோள்கள்
-----------

1. ↑

வெளிப்புற இணைப்புகள்
--------------------
**பெயித்** (*Beit*) என்ப**து பெயிட்** என்றும் உச்சரிக்கப்படுகிறது. (அரபு மொழி: بيت‎  pronounced [beːt, bi(ː)t, bajt]) இதன் பொருள் வீடு என்பதாகும். இது அரபு, ஈரானிய, உருது மற்றும் சிந்தி கவிதைகளின் மீட்டர் அளவுசார் அலகு ஆகும். இது ஒரு கோட்டினை ஒத்திருக்கிறது. இருப்பினும் சில சமயங்களில் தவறாக "ஈரடி" எனப் பொருள் வழங்கப்படுகிறது. ஏனெனில் ஒவ்வொரு *பெயித்தும்* இரண்டு, மூன்று அல்லது நான்கு அடிகள் அல்லது 16 முதல் 32 எழுத்துக்களைக் கொண்ட சம நீளமுள்ள இரண்டு நிரம்பாச் செய்யுள் பகுதிகளாகப் பிரிக்கப்படுகின்றன.

வில்லியம் அலெக்சாண்டர் க்ளூஸ்டன், அரேபிய உரைநடையின் இந்த அடிப்படைப் பகுதி *பெடோயின்கள்* அல்லது பாலைவன அரேபியர்களிடமிருந்து உருவானது என்று முடிவு செய்தார். ஏனெனில், ஒரு வரியின் வெவ்வேறு பகுதிகளின் பெயரிடலில், "கூடாரம்-கம்பம்", மற்றொன்று "கூடார-முளை" என்று அழைக்கப்படுகிறது. இரண்டு அரைகுறைகள் மடிப்பு அல்லது இலை என இரட்டை மடிப்பு கதவுடன் கூடிய வீடு அல்லது கொட்டகையுடன் தொடர்புடைய பெயர்களால் அழைக்கப்படுகின்றன.

ஒட்டோமான் டர்கிஷ் மூலம்,  இச்சொல் அல்பானிய மொழியில் நுழைந்த. அல்பானிய இலக்கியத்தில் உள்ள முஸ்லீம் பாரம்பரியத்தின் கருவிமாக்கள் இந்த மீட்டர் அளவுசார் அலகினடிப்படையில் தங்கள் பெயரைப் பெற்றனர், கவிஞர்கள் பெஜ்டெக்ஷி என்று அழைக்கப்பட்டனர், அதாவது "ஈரடிக் கவிஞர்கள்" என்று பொருள்.

மேற்கோள்கள்
-----------

1. 1 2  "Arabian Poetry for English Readers," by William Alexander Clouston (1881), p. 379 in Google Books
2. ↑  Tahir Dizdari (2005). *"Bejte-ja" në Fjalorin e Orientalizmave në Gjuhën Shqipe*. Tiranë: Instituti Shqiptar i Mendimit dhe i Qytetërimit Islam. பக். 89.
3. ↑  Elsie, Robert. *Historical Dictionary of Albania*. Rowman & Littlefield.
**இமாச்சலப் பிரதேசத்தின் இசையில்** அப்பகுதியில் இருந்து பல வகையான நாட்டுப்புறப் பாடல்கள் அடங்கியுள்ளன, அவற்றில் பல இசைக்கருவிகளின் துணையில்லாமல் பாடப்படுகின்றன.

பாணிகள்
-------

**சோரி** என்பது திருமணத்திற்குப் புறம்பான காதலைக் கொண்டாடும் ஒரு வகை பாடல். இந்த வார்த்தையின் அர்த்தம் காதலன் என்பதாகும். இது இமாச்சல பிரதேசத்தின் மகாசு மற்றும் சிர்மௌர் போன்ற பகுதிகளில்பிரபலமானது, மேலும் ஜூமர் என்ற பெண் நடனத்துடன் இது பாடப்படும்.

குலு பள்ளத்தாக்கின் லமன் பாடல்கள் மற்றொரு வகை காதல் பாடல்.

ஹிமாச்சல பிரதேச பெண்களால் திருவிழாக்கள் மற்றும் கொண்டாட்டங்களில் சம்ஸ்கார பாடல்கள் பாடப்படுகின்றன. இந்த பாடல்கள் ராகங்களை அடிப்படையாகக் கொண்டவை, அவை இந்திய பாரம்பரிய இசையின் தொகுப்புகள், தற்காப்பு ஜான்ஜோதிகள் போன்றவை.

அங்சலியன் என்பது திருமணத்திற்குப் பிறகு மணமகள் வீட்டிலும், திருமணமாகாத பெண்ணின் வீட்டிலும் பெண்களாலும் பாடப்படும் ஆன்மிகப் பாடல்கள். 

சம்பா - பாங்கியில், தெருக்கூத்து இசைக்கலைஞர்கள் காஞ்சரி ( தாம்பூலம் ) வாசித்து, சரம் பொம்மலாட்டம் செய்கிறார்கள்.

இசைக் கருவிகள்
--------------

### தாள வாத்தியம்

ஹிமாச்சல பிரதேச நாட்டுப்புற இசையில் தம்மாமா, டமாங்ட், கஜ்ஜு, டோரு, தௌன்சா, நகரா, தோல்கு, நகர்த், தமகா, டஃபேல், தோல், டோல்கி மற்றும் ஹுடாக் உள்ளிட்ட பல்வேறு வகையான தாளவாத்தியங்கள் இடம்பெற்றுள்ளன. தாளம் அல்லாத வாத்தியங்களில் காந்தா மற்றும் காரியல் (காங்ஸ்), சிம்தா (டாங்ஸ்), மஞ்சிரா மற்றும் ஜாஞ்ச் (சிம்பல்கள்), குங்குரு (மணிகள்), தாலி (தட்டு) மற்றும் கோகதா மூர்ச்சாங் ஆகியவை அடங்கும். 

### காற்றிசை வாத்தியங்கள்

 ராயல் பேலஸில் இசைக்குழு, சரஹான், ஹெச்பி, இந்தியா
அல்கோஜா/அல்கோசா (இரட்டைப் புல்லாங்குழல்), பீப்னி, ஷெஹ்னாய் (ஓபோ), பிஷுடி (புல்லாங்குழல்), கர்னல் (நேரான பித்தளை எக்காளம்) மற்றும் ரணசிங்க (வளைந்த பித்தளை எக்காளம்) போன்ற காற்றிசை கருவிகளும் உள்ளன.

### சர வாத்தியங்கள்

சர இசைக்கருவிகளில் கிராமியங், ராவணன் (ஒரு சிறிய இடைவிடாத வீணை), சாரங்கி (வளைந்த வீணை), ஜுமாங், ருமான், எக்தாரா மற்றும் கிந்தாரி தேவதாரா ஆகியவை அடங்கும்

### பாடகர்கள்

மோஹித் சவுகானின் 'மோர்னி', கர்னைல் ராணாவின் பல்வேறு நாட்டுப்புறப் பாடல்கள், தீரஜின் காதல் பாடல்கள் மற்றும் தாக்கூர் தாஸ் ரதியின் 'நாடிஸ்' ஆகியவை இமாச்சலப் பிரதேசத்தின் இசைக்கு பெரும் பங்களிப்பை அளித்துள்ளன. மவுண்டன் மியூசிக் ப்ராஜெக்ட் மற்றும் லாமன் போன்ற புதிய முயற்சிகள்இமாச்சலி நாட்டு மக்களுக்கு சமகால ஒலியைக் கொடுக்கின்றன.
"சித்ததைச் சிவன்பாலே வைத்தார்க்கும் மடியேன்" - திருத்தொண்டத் தொகை.

உத்தமனத்து அறம் பொருள் இன்பமோடு இயல் தெரிந்து
வித்தகானத்து தொருவழிக் கொண்டு விளங்ளச் சென்னி
மத்தம்வைத் திருப்பாதக் கமலமலரடிக் கீழ்ச்
சித்தம் வைத்தாரென்பர் வீடு பேறெய்திய செல்வர்களே - திருத்தோண்டத் திருவந்தாதி.

  

முதலிய ஐந்தொழில் செய்யும் பிரமன் முதலிய ஐம்பெருங் கடவுளர்களும் இருக்கும் ஐவகை தாமரைப் பீடங்களுடைய பதவிகளைக் கடந்து அட்டாங்க யோகத்துள் இயமம், நியமம், ஆசனம், பிராணாயாமம், பிரத்தியாகாரம் என்னும் ஐந்திணையும் பயின்று சித்தத்தை நிறுத்துதலினாலே சிவத்தினிடத்தே நிலைபெற்ற சித்தத்தையுடையவர்கள் **சித்தத்தைச் சிவன்பாலே வைத்தவர்கள்** எனப் போற்றப்படுவர். இவர்கள் வேத காரணங்களாகிய அம்பலவர் திருவடித் தொண்டின் வழிநின்று அம்முதல்வரை அடைந்தவராவர்.

**திருத்தொண்டர் புராணசாரம்**
பாரணவும் அந்தக்கரணம் ஒன்றும்
படராமே நடுநாடிபயிலும் நாதம்
காரண பங்கயன் முதலாம் ஐவர் வாழ்வும்
கழியுநெறி வழிபடவும் கருதி மேலைப்
பூரணமெய்ப் பரஞ்சோதி பொலிவு நோக்கி
புணந்தணைந்த சிவானுபோக மேவும்
சீரணவும் அவரன்றே எம்மை ஆளும்
சித்ததைச் சிவன்பாலே வைத்துளாரே

நுண்பொருள்
----------

தொண்டரின் பெருஞ்சீர் சிவயோகத்திற் பொருந்தி சிவசிந்தனையினாராயிருத்தல்.

காரண பங்கயம் ஐந்தின் கடவுளர்தம் பதம் கடந்து
பூரண மெய்ப் பரஞ்சோதி பொலிந்திலங்கு நாதாந்தத்
தாரணையால் சிவத்தடைந்த சிவத்தார் தனி மன்றுள்
ஆரண காரணக் கூத்தர் அடித்தொண்டின் வழியடைந்தார் - *பெரியபுராணம்*

மேற்கோள்கள்
-----------

1. ↑  சித்தத்தைச் சிவன்பாலே வைத்தார் நாயனார் புராணம்

உசாத்துணைகள்
------------

1. பெரிய புராணம் வசனம் - சிவதொண்டன் சபை, யாழ்ப்பாணம்
மோகா மாவட்டம், நிகால் சிங் வாலாவின் அகலப் பரப்புக் காட்சி
**நிகால் சிங் வாலா** *(Nihal Singh Wala)* என்பது இந்தியாவின் பஞ்சாப் மாநிலத்தில் உள்ள மோகா மாவட்டத்தில் உள்ள ஒரு நகரமாகும். மோகா மாவட்டத்தின் மிகப் பெரிய ஒரு தாலுக்காவான இந்நகரம் குரு கோபிந் சிங் மார்க்கில் அமைந்துள்ளது. மோகா, பர்னாலா, பரித்கோட் மற்றும் லூதியானா முதலிய நகரங்கள் நிகால் சிங் வாலாவிற்கு அருகில் உள்ளன. மேலும், இந்நகருடன் 34 கிராமங்கள் இணைக்கப்பட்டுள்ளன.

பஞ்சாப் மாநிலத்தில் 150 – க்கும் மேற்பட்ட நலிவடைந்த ஆலைகள் கொண்ட நகரங்களின் பட்டியலில் கன்னா மற்றும் பாகா புராணா நகரங்களை அடுத்து நிகால் சிங் வாலா 13 – ஆவது இடத்தில் உள்ளது. 
இந்நகரின் மக்கள் தொகை சுமார் 5000 ஆகும். இங்கு ஒரு நகராட்சி மன்றமும் உண்டு.

அமைவிடம்
--------

30.59190 வடக்கு 75.28040 என்ற அடையாள ஆள்கூறுகளில் நிகால் சிங் வாலா அமைந்துள்ளது

கல்வி
-----

இராயல் கான்வெண்ட் பள்ளி, கிரீன் வேலி கான்வெண்ட் பள்ளி, கமலா நேரு பள்ளி, அரசினர் தொடக்க மற்றும் உயர்நிலைப் பள்ளி போன்ற முன்னணி கல்விக்கூடங்களும் ஐ.எம்.டி கல்லூரி மானுக், பாட்டோ இரா சிங் அரசு கல்லூரி முதலிய கல்லூரிகளும் இந்நகரில் உள்ளன.

அரசியல்
-------

முன்னாள் அமைச்சர் தர்சன் சிங் கோட்டா, பாகா புராணாவின் சட்டமன்ற உறுப்பினர் மாகிசிந்தர் சிங், சட்டமன்ற உறுப்பினர் பிபி ராச்விந்தர் கௌர் பாகிக் முதலிய அரசியல் பிரமுகர்கள் நிகால்சிங் வாலாவைச் சேர்ந்தவர்கள்.

மேற்கோள்கள்
-----------

1. ↑

புற இணைப்புகள்
--------------

* Government Website on Moga

படக்காட்சியகம்
--------------

* நிகால் சிங் வாலாவில் ஒரு குருத்துவாராநிகால் சிங் வாலாவில் ஒரு குருத்துவாரா
* நிகால் சிங் வாலாவில் அபு பக்கர் மசூதிநிகால் சிங் வாலாவில் அபு பக்கர் மசூதி
* நிகால் சிங் வாலாவில் ஒரு பேராலயம்நிகால் சிங் வாலாவில் ஒரு பேராலயம்
* நிகால் சிங் வாலாவில் பாபா கேதார்பால் ஓவியம்நிகால் சிங் வாலாவில் பாபா கேதார்பால் ஓவியம்
* நிகால் சிங் வாலாவில் பாபா கேதார்பால் சமாதிநிகால் சிங் வாலாவில் பாபா கேதார்பால் சமாதி
**கந்நுதெளி** (*kannutheli*) என்பது இந்திய ஒன்றியம், கேரளத்தில் நடத்தப்படும் ஒரு பாரம்பரிய விளையாட்டு ஆகும். இது கர்நாடகத்தின் கடலோர மாவட்டங்களில் நடத்தப்படும் கம்பளா விளையாட்டை ஒத்த ஒரு விளையாட்டு ஆகும். அறுவடை முடிந்து மாடுகளும், வேளாண் மக்களும் ஓய்வாக இருக்கும்போது போழுதுபோக்காக துவக்கப்பட்ட விளையாட்டான இது, கால ஓட்டத்தில் தனி விளையாட்டாக மாறியது. கேரள நாட்காட்டியில் சிங்ஙம் (ஆவணி) மாதத்தில் இந்த போட்டிகள் நடத்தப்படுகின்றன.

இந்த விளையாட்டில் காளை+காளை, காளை+(ஆண்) எருமை ஆகியவற்றை நுகத்தடியில் பூட்டி சகதி நிறைந்த கழனியில் குறிப்பிட்ட தொலைவை வேகமாக கடப்பது ஆகும். முதலில் வரும் மாட்டுக்கும் ஓட்டி வருபவருக்கும் பரிசுகள் உண்டு. இந்த விளாயாட்டானது பாலக்காடு, மணப்புரம், கோழிக்கோடு, பட்டம்பி போன்ற பகுதிகளில் பிரபலமாக நடத்தப்படுகிறது. ஒவ்வொரு பகுதியிலும் போட்டிக்கான விதிமுறைகளில் சில மாற்றங்கள் உண்டு என்றாலும் பொதுவான விதியாக வேகம் என்பது உள்ளது.

மணப்புரம், கோழிக்கோடு, பட்டாம்பி பகுதிகளில் நடத்தப்படும் போட்டியானது வட்டத்தளி என்பதாகும். இதில் வயலைச் சுற்றி 200 மீட்டர் ஓடவேண்டும். பாலக்காட்டில் நடத்தப்படுவது நீளத்தளி என்பதாகும். இதில் நேராக 100 மீட்டர் ஓடவேண்டும். வெற்றிபெறும் மாட்டின் உரிமையாளருக்கும் மாட்டை ஓட்டுபவருக்கும் பணப்பரிசு உண்டு. போட்டியில் மாடுகளை ஓட்டிச் செல்பருக்கு பலத்த காயங்களும் ஏற்படுவதுண்டு.

கந்நுதெளிக்காக பொதுவாக மைசூர் லம்பாடி காளைகள் பயன்படுத்துகின்றனர். காங்கேயம் காளைகளையும் பயன்படுத்துவதுண்டு. இந்தக் காளைகளை இதற்காகவே பிரத்தியேகமாக வளர்ப்பவர்கள் உள்ளனர். போட்டியில் கலந்துகொள்ளும் காளைகளுக்கும், போத்துவுக்கும் (எருமைக் கடா) தனியாக பயிற்சிகளும், சிறப்பு கவனிப்புகளும் உண்டு.

கர்சாகர் தினமான (விவசாயிகள் நாள்) ஆவணி முதல் நாள் கோழிப்பாறையில் நடக்கும் கந்நுதெளியில் நூற்றுக் கணக்கான காளைகள் கலந்துகொள்ளும். அப்போது மூன்று பிரிவுகளில் மூன்று விதமான போட்டிகள் நடக்கும். மாடுகள் பிறக்கும்போதே அதற்கு பல் இருக்கும். அந்தப் பல் விழுந்து பிறகு முளைக்கும். பிறவிப் பல் விழாத மாடுகள் துணை இளையர் (சப் ஜூனியர்), பிறவிப் பல் விழுந்து இரண்டு முதல் நான்கு பற்கள் முளைத்திருந்தால் அது இளையர் (ஜூனியர்), ஆறு பற்களுக்கு மேல் முளைத்திருந்தால் அது மூத்தோர் (சீனியர்) என்ற பிரிவுகளில் போட்டி நடத்தப்படுகிறது.

குறிப்புகள்
-----------

1. 1 2 3 4 5  வயல்பாட்டில் ஒரு ரேக்ளா ரேஸ் (2015). *தினகரன் தீபாவளி மலர் 2015*. சென்னை: தினகரன். பக். 318-323.

வெளி இணைப்புகள்
---------------

* மலம்புழா கல்பூட் கந்நுதெளி, யூடியூபில்
* பாலக்காட்டின் கல்பூட் கந்நுதெளி, யூடியூபில்
**இமாங்சு மோகன் சவுத்ரி** *(Himangshu Mohan Choudhury)* ஓர் இந்திய அரசு ஆட்சிப்பணியாளராவார். இவர் 1971 ஆம் ஆண்டு நடைபெற்ற வங்காள தேச விடுதலைப் போரின்போது அகதிகள் மற்றும் இராணுவத்தை விட்டு வெளியேறியவர்களுக்கு நிவாரணம் வழங்குவதற்கான பெரும் முயற்சிகளை மேற்கொண்டார்.  இந்திய எல்லை மாநிலமான திரிபுராவில் உள்ள சோனாமுராவில் துணைக் கோட்ட அதிகாரியாக பணிபுரியும் போது, இருபத்தைந்தாயிரத்திற்கும் மேற்பட்ட அகதிகளுக்கு உணவு மற்றும் தங்குமிடம் வழங்கும் பணியை சவுத்ரி மேற்பார்வையிட்டதாக கூறப்படுகிறது.  இவரது சேவைக்காக இந்திய அரசாங்கம் இந்தியாவில் வழங்கப்படும் நான்காவது உயரிய குடிமக்கள் விருதான பத்மசிறீ விருதை வழங்கி சிறப்பித்தது.  வங்க தேச அரசாங்கமும் வங்காள தேசத்தின் சிறந்த நண்பர் என்ற கௌரவத்தை 2013 ஆம் ஆண்டு வழங்கி சிறப்பித்தது.

மேற்கோள்கள்
-----------

1. 1 2  "Ex-IAS officer gets Bangla honour". *Hindustan Times*. 16 March 2013. 3 June 2015 அன்று பார்க்கப்பட்டது.
[*தொடர்பிழந்த இணைப்பு*]
2. 1 2 3  "Bangladesh honour for ex-IAS officer". *The Hindu*. 24 March 2013. 3 June 2015 அன்று பார்க்கப்பட்டது.
3. ↑  "Padma Shri" (PDF). Padma Shri. 2015. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது. Unknown parameter `|=` ignored (உதவி)
சேர் **கந்தையா வைத்தியநாதன்** (*Kanthiah Vaithianathan*, 1896-1965) இலங்கைத் தமிழ் அரசியல்வாதியும், மேலவை உறுப்பினரும், அமைச்சரும் ஆவார்.

அரசுப் பணி
----------

வைத்தியநாதன் இலங்கையின் யாழ்ப்பாணத்தில் கோப்பாய் கிராமத்தில் பிறந்தவர்.யாழ் சம்பத்தரிசியார் கல்லூரியில் கல்வி பயின்றவர். இலங்கை அரசுப்பணியில் நீண்டகாலம் பணியாற்றியவர். 1947 ஆம் ஆண்டில் இவர் சுதந்திர இலங்கையின் வெளியுறவுத்துறை மற்றும் பாதுகாப்பு அமைச்சகத்தின் நிரந்தர செயலாளராக நியமிக்கப்பட்டார்.

அன்றைய டி. எஸ். சேனநாயக்கா அரசில் 1952 ஆம் ஆண்டில் வைத்தியநாதன் இலங்கை செனட் சபைக்குத் தேர்ந்தெடுக்கப்பட்டு, வீடமைப்பு மற்றும் சமூக சேவைகள் அமைச்சராக நியமிக்கப்பட்டார். 1953 ஆம் ஆண்டில் ஜி. ஜி. பொன்னம்பலம் அமைச்சர் பதவியில் இருந்து விலகியதை அடுத்து இவருக்குத் தொழிற்துறை அமைச்சுப் பதவியும் வழங்கப்பட்டது. இவருக்கு இங்கிலாந்து மன்னரால் "சேர்" பட்டம் வழங்கப்பட்டது.

அன்றைய ஆளும் ஐக்கிய தேசியக் கட்சி சிங்களம் மட்டும் தீர்மானத்தை 1953 இல் களனி மாநாட்டில் நிறைவேற்றியதற்கு எதிர்ப்புத் தெரிவிக்கும் முகமாக வைத்தியநாதன் அமைச்சுப் பதவிகளைத் துறந்தார். தனது பதவியை துறந்தபோது சேர் பட்டத்தையும் துறந்தார்.

சமயப் பணி
---------

இறுதிக் காலத்தில் திருக்கேதீச்சரம் கோயில் புனருத்தாரண சபை தலைவராக இருந்து செயல்பட்டார். திருக்கேதீச்சரம் கோயில் புனருத்தாரண வேலைகளை அவரே நேரடியாக கவனித்தார். இதற்காக அவர் கோயிலுக்கு அருகாமையிலேயே "கொட்டில்" என ஒரு சிறிய வீடு கட்டி அங்கேயே பெரும்பாலும் தங்கியிருந்தார்.

நாட்டில் உயர்ந்த பதவி வகித்தவராக இருந்தபோதும் கோயிலில் சாதாரணமாக ஒரு வேட்டியுடனும் துண்டுடனும் தொண்டரோடு தொண்டராக பணி செய்வார்.

கோவிலைப் புனரமைத்ததுடன் அதன் அருகாமையில் ஒரு சமஸ்கிருத பாடசாலை ஆரம்பித்து அந்தண சிறுவர்கள் இலவசமாக சமஸ்கிருதம், வேதம் மற்றும் ஆகமங்கள் பயில ஏற்பாடு செய்தார். இதற்காக தமிழகத்திலிருந்து சுப்பிரமணிய பட்டர் என்ற சமஸ்கிருத பண்டிதரை குருவாக நியமனம் செய்தார்.

திருக்கேதீச்சர பணிகள் நடைபெற்ற காலப்பகுதியிலேயே (1950களின் நடுப்பகுதியில்) தனது சொந்த ஊரான கோப்பாயில் இருந்த வீரபத்திர சுவாமி கோயிலையும் ஊர் மக்களுடன் சேர்ந்து புனருத்தாரணம் செய்து உதவினார். அக்கோவிலில் 1955 ஆம் ஆண்டு தை மாதம் கும்பாபிடேகம் நடைபெற்றது.

குடும்பம்
---------

வைத்தியநாதனின் மகன் மகேன் வைத்தியநாதன் இலங்கை வெளிநாட்டுத் தூதராகப் பணியாற்றினார்.

மேற்கோள்கள்
-----------

1. ↑  Rajasingham, K. T.. "Chapter 15: Turbulence in any language". *SRI LANKA: THE UNTOLD STORY*. Archived from the original on 2018-09-26.. பார்த்த நாள்: 2013-11-04.
2. 1 2  Boyle, Richard (2 மே 1999). "He went against the flow". *சண்டே டைம்சு*. .
ரே கர்ஸ்வயில்
**ரே கர்ஸ்வயில்**  (Raymond "Ray" Kurzweil 1948 பிப்பிரவரி 12) என்பவர் அமெரிக்க நூலாசிரியர், கணினி அறிவியலாளர், புதுப்புனைவர், மற்றும் எதிர்கால கணிப்பாளர் ஆவார். ஒளி எழுத்துணரி, எழுத்திலிருந்து பேச்சு, பேச்சை உணரும் தொழில் நுட்பம் என கணினி தொடர்பானவற்றில் ஈடுபாடு கொண்டவர். மக்களின் உடல் நலம், செயற்கை நுண்ணறிவு போன்ற பொருண்மைகளில் நூல்கள் எழுதியுள்ளார். 1999 இல் தேசிய தொழில்நுட்ப
பதக்கம் பெற்றதோடு பிற விருதுகளும் பெற்றுள்ளார்.

இளமைக் காலம்
------------

ஆத்திரியாவிலிருந்து குடிபெயர்ந்து வந்த யூதப் பெற்றோர்க்கு மகனாகப் பிறந்த ரே கர்ஸ்வயில் நியூயார்க்கு நகரத்தில்
வளர்ந்தார். 5 அகவையிலேயே தாம் புதுப்புனவர் ஆக வேண்டும் என்ற வேட்கையுடன் வளர்ந்தார். 1970 இல் மசாசூசட்சு
தொழில் நுட்ப நிறுவனத்தில் சேர்ந்து படித்து கணினி அறிவியல், இலக்கியம் ஆகியவற்றில் பட்டம் பெற்றார்.

எழுதிய நூல்கள்
--------------

கர்ஸ்வயில்  ஏழு நூல்களை எழுதியுள்ளார். 'தி ஏஜ் ஆப் ஸ்பீரிச்வல் மெஷின்ஸ்' என்ற நூல் 9 மொழிகளில் ஆக்கம் செய்யப்பட்டுள்ளது. இவருடைய இணையத் தளத்தை மூன்று மில்லியன் மக்கள் படிக்கிறார்கள்.

பெற்ற விருதுகளும் மதிப்புகளும்
------------------------------

புகழ் பெற்ற தேசிய புதுப்புனவர்கள் வரிசையில் இடம்பெற்றார்.  20 மதிப்புறு முனைவர் பட்டங்கள் பெற்றார். எம் ஐ டி லெமெல்சன் பரிசு ஐந்து இலக்கம் டாலர்கள் பெற்றார். அமெரிக்க வெள்ளை மாளிகையில் அரசுத் தலைவர் பில் கிளின்டன் இவருக்குத் தேசிய தொழில் நுட்பப் பதக்கத்தை அளித்தார்.

மேற்கோள்
--------

1. ↑  "Inventor Profile Ray Kurzweil". Invent Now, Inc. 14 February 2015 அன்று பார்க்கப்பட்டது.
**நிகார் அமீன்** (*Nihar Ameen*) ஒரு முன்னணி இந்திய நீச்சல் பயிற்சியாளர் ஆவார். 2015 ஆம் ஆண்டில் இவர் துரோணாச்சார்யா விருது பெற்றார். பெங்களூருவில் உள்ள சிறப்பு மிக்க பதுகோனே திராவிட் மையத்திலுள்ள டால்பின் கழகத்துடன் இவர் தொடர்பு கொண்டிருந்தார். இவரிடம் பயிற்சி பெற்ற வீர்ர்களில் ஒருவரான சிக்கா டான்டன் என்பவர் 2004 ஆம் ஆண்டு ஏதென்சில் நடைபெற்ற ஒலிம்பிக் போட்டிக்கு முதன்முதலாகத் தகுதிபெற்ற இந்திய விளையாட்டு வீரர் ஆவார். 2008 ஆம் ஆண்டு பீகிங்கில் நடைபெற்ற ஒலிம்பிக் போட்டிக்கு விர்தாவால் காதே மற்றும் சந்தீப் செச்வால் ஆகியோர் தகுதிபெற்றனர் at Athens, 2004 and Virdhawal Khade and Sandeep Sejwal for Beijing, 2008.. மெகனா நாராயணன் என்ற பூனாவைச் சேர்ந்த நீச்சல் வீராங்கனைக்கும் இவரே பயிற்சி அளித்தார் என்பது குறிப்பிடத்தக்கது.

1989-1992 காலப்பகுதியில் அணி இயக்குநரும் ஒலிம்பிக் பயிற்சியாளருமான யாக் நெல்சன் உடன் அமெரிக்க தேசிய அணியின் உதவி பயிற்சியாளராக அமீன் பணியாற்றினார். 
அரசியல் சார்பற்ற நிறுவனமான கோசுபோர்ட்சு அறக்கட்டளையில் இடம்பெற்றிருந்த நிபுணர்கள் குழுவில் அமீனும் ஓர் உறுப்பினராக இருந்தார்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2004-07-05 அன்று மூலம் பரணிடப்பட்டது. 2018-12-21 அன்று பார்க்கப்பட்டது.
3. ↑  "Archived copy". July 31, 2008 அன்று மூலம் பரணிடப்பட்டது. July 24, 2011 அன்று பார்க்கப்பட்டது.CS1 maint: archived copy as title (link)
4. ↑
5. ↑
**இமயமலை பழுப்புக் கரடி** (*Himalayan Brown Bear*) என்பது ஒரு கரடி இனமாகும். இது பழுப்புக் கரடியின் கிளையினம் ஆகும். இந்த கரடிதான் தொன்மங்களில் கூறப்பட்ட எட்டி (மனிதன்) என்று கருதப்படுகிறது.

விளக்கம்
--------

இமாலயப் பழுப்பு கரடிகளின் உடல் பருமன் பாலினரீதியாக வேறுபாடு கொண்டது. ஆண் கரடிகள் 1.5மீ இருந்து 2.2மீட்டர் (4 அடி 11 அங்குலம் - 7 அடி 3 அங்குலம்) நீளமுடையவை. பெண் கரடிகள் 1.37 மீட்டர் முதல் 1.83 மீட்டர் (4 அடி 6 அங்குலம் - 6 அடி) வரை இருக்கும். இவைதான் இமயமலையில் வாழக்கூடிய பெரிய விலங்குகள் ஆகும்.

பரவல்
-----

இந்த கரடிகள் நேபாளம், திபெத், வட இந்தியா, வடக்கு பாக்கித்தான் போன்ற இடங்களில் காணப்படுகின்றன. இவை ஏற்கனவே பூட்டானிலிருந்து அழிந்துவிட்டதாகக் கருதப்படுகிறது.

நடத்தை மற்றும் சூழலியல்
-----------------------

இவை கரடிகள் அக்டோபர் காலகட்டத்தை ஒட்டிய காலத்தில் பனிக்கால உறக்கம் மேற்கொள்கினறன. ஏப்ரல், மே மாதங்களில் வெளிப்படுகின்றன. அதுவரை பொதுவாக இந்த கரடிகள் குகைகளில் உறக்கத்தை மேற்கொள்கின்றன.

உணவு
----

இமாலயப் பழுப்பு கரடிகள் அனைத்துண்ணி ஆகும். இவை புற்கள், வேர்கள், தாவரங்கள், பூச்சிகளையும், சிறிய பாலூட்டிகள், பழங்கள் போன்றவற்றை விரும்பி உண்கின்றன. சில சமயம் ஆடுகளையும் வேட்டையாடுகின்றன. வயதுவந்த கரடிகள் சூரிய உதயத்திற்கு முன் அல்லது பிற்பகலின் போது சாப்பிடுகின்றன.

மேற்கோள்கள்
-----------

1. ↑  The Japan Times, 18 September 2003.
2. ↑  BBC News — Yeti's 'non-existence' hard to bear
**சக்தி** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் வை. கோவிந்தன் ஆவார். இது அழகிய விளம்பரங்களையும், சுவையான கட்டுரைகளையும், அரிய புகைப்படங்களையும், கதை, கவிதை, துணுக்கு எனவும் அதிக பக்கங்களில் வெளியிட்டது. 

வை. கோவிந்தனால் பல ஆண்டு காலம் நடத்தப்பட்ட 'சக்தி' மாத இதழ் தமிழில் ஒரு வித்தியாசமான இதழாகத் திகழ்ந்தது. துவக்கத்தில், 'டைம்' இதழ் அளவிலும் அமைப்பிலும் இது வந்து கொண்டிருந்தது. பிறகு புத்தக வடிவம் பெற்றது. கனத்த அட்டையுடன், அழகிய தோற்றப் பொலிவுடன், நல்ல வெள்ளைத் தாளில் அருமையான அச்சில் வந்த 'சக்தி' ஒரு சில கதைகள், ஒன்றிரண்டு கவிதைகளோடு, 'ரீடர்ஸ் டைஜஸ்ட்' பாணியில் பலசுவைக் கட்டுரைகளையும், அறிவுக்கு விருந்தாகும் விஷயங்களையும், சுவையான துணுக்குகளையும் சேகரித்து வழங்கியது. வெகு காலம்வரை தி. ஜ. ர. (தி. ஜ. ரங்கநாதன்) இதன் ஆசிரியராகப் பொறுப்பு வகித்தார். அவருக்குப் பிறகு சுப. நாராயணன் என்ற எழுத்தாளர் இதன் ஆசிரியராகச் செயலாற்றினார். சில வருடங்களுக்குப் பின்னர் கு. அழகிரிசாமியும் தொ. மு. சி. ரகுநாதனும் பொறுப்பேற்று ‘சக்தி' பத்திரிகையை உருவாக்கி வந்தனர். காலப்போக்கில், 'சக்தி' இதழ் நிறுத்தப்பட்டது.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்
------------

* நாள் ஒரு நூல்

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 44–54. 13 நவம்பர் 2021 அன்று பார்க்கப்பட்டது.
**சக்கினாலு** (Sakinalu) என்பது இந்தியாவின் தெலங்கானாவின் வடக்கு பிராந்தியத்தில் தயாரிக்கப்படும் ஒரு சிறப்பு வகை சிற்றுண்டியாகும். இது எண்ணெயில் பொரித்த அரிசி மாவுடன் கலந்து வட்டமாகச் செய்யப்படுகிறது.   இது மகர சங்கராந்தி பண்டிகையின் போது தயாரிக்கப்படுகிறது.  மணமகளின் பெற்றோர்களால் மணமகனின் பெற்றோருக்கு இது வழங்கப்படுகிறது.

தேவையான பொருட்கள்
-----------------

சிறிய அளவிலான மசாலா, எள், ஓம விதைகள், மற்றும் உப்பு சேர்த்து பதப்படுத்தப்பட்ட அரிசி மாவுடன் சக்கினாலு தயாரிக்கப்படுகிறது.

சொற்பிறப்பியல்
--------------

"சக்கினாலு" என்ற சொல் "சக்கினாமு" என்பதிலிருந்து தோன்றியதாக நம்பப்படுகிறது. இது "சக்ரம்" என்பதை அடிப்படையாகக் கொண்டது. அதாவது சக்கரம் அல்லது வட்டம். அதன் வட்ட வடிவமே இதற்குக் காரணம். மகர சங்கராந்தியின் போது உழவின் புதிய நெல் அறுவடை செய்யப்படும் போது உழவர் சமூகம் இந்த பாரம்பரிய திருவிழா உணவைத் தயாரிக்கிறது.

தரம்
----

இது தெலங்கானா பாரம்பரிய விழா உணவுகளில் ஒன்றாக அங்கீகரிக்கப்பட்டுள்ளது.

குறிப்புகள்
-----------

1. ↑  "Students celebrate ‘Sankranti Sambaralu'". *The Hindu*. Archived from the original on 3 ஜனவரி 2014.. பார்த்த நாள்: 9 February 2012.
2. ↑  "BJP women add festive flavour to protest". *The Hindu*. Archived from the original on 21 செப்டம்பர் 2011.. பார்த்த நாள்: 9 February 2012.
3. ↑  "Telangana supporters stage ‘rasta rokos'". *The Hindu*.. பார்த்த நாள்: 9 February 2012.
4. ↑  "Trailing the Andhra food route". *Times of India*.. பார்த்த நாள்: 9 February 2012.

வெளி இணைப்புகள்
---------------

* Preparation
**அரசியலமைப்பு அறம்** அல்லது **அரசியலமைப்பு அறநெறி** (*constitutional morality*) என்பது ஒரு குடியரசின் அரசியலமைப்பிலுள்ள முக்கியத் தத்துவங்களைப் பின்பற்றி நடத்தல் ஆகும். அத்துடன், ஒரு சமூகத்தின் தனிப்பட்ட நலன்களையும் கூட்டு நலன்களையும் நிறைவேற்றும் வகையில், அனைத்து தரப்பினரையும் உள்ளடக்கிய, மக்கள்சார் அரசியல் செயல்முறைகளுக்கான உறுதியளிப்பும் இதில் அடங்கும். ஒரு மக்களாட்சி அரசு தனியுரிமை, சமவுரிமை, சார்பின்மை, தோழமை ஆகிய மக்களாட்சியின் சீர்மைகளை நிலைநிறுத்துவதுடன் சட்டத்தின்படி ஆட்சி செய்யவும் வேண்டும். 

அரசியலமைப்பு அறநெறி குறித்த கருத்துகள் இந்திய அரசியலமைப்பின் தொடக்கப் பகுதியிலும் அடிப்படை உரிமைகள் குறித்த பகுதியிலும் (பகுதி III) அரசின் கொள்கையை வழிகாட்டும் கோட்பாடுகள் குறித்த பகுதியிலும் (பகுதி IV) காணப்படுகின்றன.

மேற்கோள்கள்
-----------

1. 1 2  Shukla, A. *Doctrine of Constitutional Morality*. National University of Study and Research in Law, Ranchi.
2. 1 2  "Constitutional Morality - Indian Polity Notes". *prepp.in*. 21 Jan 2022 அன்று பார்க்கப்பட்டது.

#### இக்கட்டுரையில் பயன்படுத்தப்பட்டுள்ள கலைச்சொற்கள்

அரசியலமைப்பு அறம்; அரசியலமைப்பு அறநெறி - constitutional morality; மக்கள்சார் - democratic; தனியுரிமை - liberty; சமவுரிமை - equality; சார்பின்மை - justice; தோழமை - fraternity; சட்டத்தின்படி ஆட்சி - rule of law; தொடக்கப் பகுதி - preamble; அரசின் கொள்கையை வழிகாட்டும் கோட்பாடுகள் - directive principles of state policy.
**காசிராம் வெச்சன் பவாரா** (*Kashiram Vechan Pawara*) இந்தியாவின் 13 வது மகாராட்டிர மாநிலத்தின் சட்டமன்ற உறுப்பினராவார். சிர்ப்பூர் சட்டமன்றத் தொகுதியை இவர் பிரதிநிதித்துவப்படுத்தினார். 2019 ஆம் ஆண்டு நடைபெறவிருந்த மகாராட்டிர சட்டமன்றத் தேர்தலுக்கு முன்னதாக இவர் பாரதிய ஜனதா கட்சியில் சேர்ந்தார். 2009 ஆம் ஆண்டிலும் பவாரா சிர்ப்பூர் சட்டமன்ற உறுப்பினராக இருந்தார். இந்திய தேசிய காங்கிரசு கட்சியைச் சேர்ந்த இவர் 2019 தேர்தலின்போது பாரதிய ஜனதா கட்சியில் சேர்ந்தார்.

வாழ்க்கைக் குறிப்பு
-------------------

காசிராம் மகாராட்டிராவின் துளே மாவட்டத்தில் உள்ள சுலே கங்கை கிராமத்தைச் சேர்ந்தவராவார். ஒருமுறை கங்கை கிராமத்திற்குச் சென்றபோது காசிராம் தனது வளர்ச்சித் திட்டம் பற்றிய உரையைத் தொடங்கினார். "அரசியல் என்றால் என்ன என்பதை புரிந்து கொள்வதற்காக நான் எனது ஐந்து வருடங்களை வீணடித்தேன். இப்போது இந்த முறை உங்கள் மதிப்புமிக்க வளர்ச்சிக்காக எனக்கு வாக்களிக்கவும்" என்று அப்போது பேசினார்.

மேற்கோள்கள்
-----------

1. ↑  Advantage BJP As Four More Opposition Leaders Cross Over In Maharashtra
2. ↑  "Results of Maharashtra Assembly polls 2014". *India Today*.. பார்த்த நாள்: 3 November 2014.
3. ↑  "Statistical Report on General Election 2009, to the Legislative Assembly of Maharashtra" (PDF). Election Commission of India. p. 6. 13 June 2015 அன்று பார்க்கப்பட்டது.
**சக்தி சுரபி** என்பது ஒரு உயிரி மீத்தேனாக்க கலன் (*Bio-methanation plant*). இது அடிப்படையில் ஒரு சமையல் எரிவாயுகலன். இக்கலன் விவேகானந்த கேந்திரத்தின் இயற்கை வள அபிவிருத்தி பிரிவால் வடிவமைக்கப்பட்டது. இவ்வடிவமைப்பு இந்திய அரசின் புத்தாக்க ஆற்றல் அமைச்சகத்தால் ஏற்கப்பட்டுள்ளது. இது காப்புரிமை பெற்ற வடிவமைப்பு ஆகும். இக்கலன் சமையல் எரிவாயுவை உற்பத்தி செய்யும் கலனாகும்.இதில் இடுபொருளாக பயன்படுத்தப்படுவது வீட்டில் உள்ள சமையல் கழிவுகளே ஆகும்.

இக்கலனை வீட்டில் நிறுவும் போது மட்டும் தொடக்கத்தில் மீத்தேன் உருவாக்க நுண்ணுயிரிகளை உருவாக்க சாண கரைசல் விட வேண்டும். அதன் பின்னர் வீட்டு சமையல் கழிவுகளை இதில் தொடர்ந்து இடலாம். இக்கலன் பல்வேறு கொள்ளளவுகளில் கிடைக்கிறது. ஓரிடத்திலிருந்து மற்றோர் இடத்துக்கு மாற்றி எடுத்து செல்லும் விதத்திலும் ஒரே இடத்தில் நிலையாக வைக்கப்படும் விதத்திலும் இக்கலன்களில் இருவகை வடிவமைப்புகள் உள்ளன.

இக்கலன் மூலம் சமையல் எரிவாயுவை பெறலாம். வீட்டில் உள்ள கழிவுகளை நீக்கி சுற்றுப்புறத்தை சுகாதாரமாக வைத்திருக்கலாம். இக்கலனிலிருந்து வெளிவரும் எரிவாயுக் கழிவுநீர் சிறந்த தாவர ஊட்டச்சத்துக்களை கொண்டது. அதை நீர்க்க வைத்து வீட்டுத் தோட்டத்திலும் விவசாயத்திலும் இயற்கை உரமாக பயன்படுத்தலாம்.

வடிவமைப்பு
----------

இக்கலனில் முக்கியமாக பின் வரும் பாகங்கள் உள்ளன: ஒரு உள்ளிடும் குழாய் உள்ளது. இக்குழாய் வாயு சேகரிப்பானிலிருந்து தொடங்கி கீழே செரிப்பான் வரை நீண்டிருக்கிறது. எனவே இது கழிவுகளை நன்றாக உடைக்கும் கம்பமாகவும் பயன்படுகிறது. இக்கலனில் ஒரு செரிப்பான் உள்ளது. அங்கு நுண்ணுயிரிகள் வீட்டுக் கழிவுகளை நொதிக்க வைத்து மீத்தேன் வாயுவை உருவாக்குகின்றன. அந்த வாயுவானது வாயு சேகரிப்பானில் சேகரிக்கப்பட்டு சமையலறைக்கு கொண்டு செல்லப்படுகிறது. ஒரு கன மீட்டர் கொள்ளளவு வாயு உற்பத்தி செய்ய தினமும் ஐந்து கிலோ கழிவுகளை இட வேண்டும். இக்கலன் வடிவமைப்பில் குறைவாக கழிவுகள் இடுவதால் அதன் செயல்திறன் பாதிப்படையாதபடி வடிவமைக்கப்பட்டுள்ளது. எனவே குறைவாக கழிவுகள் இருந்தால் கவலைப்பட தேவையில்லை. ஆனால் கழிவுகளில் நார்த்தன்மை கொண்ட பொருட்களோ அல்லது அமிலத்தன்மை அதிகம் கொண்ட பொருட்களோ மிகுதியாக இல்லாமல் பார்த்துக் கொள்ள வேண்டும். அப்படி இருந்தால் அது இக்கலனின் செயல்பாட்டை பாதிக்கும்.

இக்கலன் கிராமங்களிலும் நகர்ப்புறங்களிலும் பயன்படுத்தும் விதத்தில் வடிவமைக்கப்பட்டுள்ளது. ஒவ்வொரு மாதமும் விவேகானந்த கேந்திரம் கன்னியாகுமரி, இந்த கழிவு எரிவாயு கலன் குறித்த ஒருநாள் அறிமுக பயிற்சி முகாமை ஆஞ்சநேயபுரம் தொழில்நுட்ப வள மையத்தில் நடத்துகிறது.

மேற்கோள்கள்
-----------

* சக்தி சுரபி உயிரி மீத்தேனாக்க கலன்
தற்போது அரசியல் அமைப்பு மதிப்பைக் கொண்டுள்ள மானிடர் மற்றும் குடிமக்களின் உரிமைகளுக்கான பிரெஞ்சு அறிக்கையில் இருந்துள்ள கொள்கைகள்
**அரசியல் அமைப்புச் சட்டம் (Constitutional Law)** என்பது சட்டத்தின் மெய்ச்சேர்கையாகும்.இது ஒரு தேசத்தின் மாறுபட்ட கூறுகளின் தொடர்பினை விளக்குகிறது. குறிப்பாக, ஆட்சியகம், நீதியகம் மற்றும் சட்டமயமாக்ககம் ஆகியவற்றிற்கு இடையிலான தொடர்புகளை வரையருத்து கூறுவதாக அமையும்.

உலகில் எல்லா நாடுகளும் ஒரு தொகுக்கப் பட்ட அரசியல் அமைப்பு முறைமையைச் சார்ந்திருக்க வில்லை. அப்படிப்பட்ட நாடுகளில் ஆட்சி அமைப்பு சட்டம், பொதுவாக கட்டளைகாகவும், உடன்பாட்டு விதிமுறைகளுமாகவே காணப்படுகின்றன. இதில் வழக்கச் சட்டம், மரபுச் சார் கொள்கைகள், எழுத்துருச் சட்டம், தீர்ப்பர்களால் உறுவாக்கப்படும் சட்டங்கள், அல்லது பன்னாட்டு விதிமுறைகள் மற்றும் கொள்கைகள் உட்படலாம். அரசியல் அமைப்பு சட்டம் முக்கியமாக அரசு தனது அதிகார அமைப்பை பயன்படுத்துவது தொடர்பான அடிப்படை கொள்கைகள் சார்ந்ததாக உள்ளது. சில சந்தர்ப்பங்களில், இந்த கொள்கைகள் அரசிற்கு சிறப்பு அதிகாரங்களை தருவதாக, குறிப்பாக வரிவிதிப்பு, மக்கள் நலனுக்காக செலவிடுதல் போன்ற அதிகாரங்களாக, அமைகிறது. மற்றுள்ள வேளைகளில் அரசியல் அமைப்புக் கொள்கைகள் அரசின் செயல்பாடுகளில் வரம்புகளை ஏற்படுத்துவதாக அமைகிறது. உதாரணமாக ஒரு தனிநபரை காரணம் இல்லாது கைது செய்தல் கூடாது போன்றவை. அமெரிக்க ஒன்றிய நாடுகள் உட்பட பலதேசங்களின் அரசியல் அமைப்பு சட்டம், இத்தேசம் நிலவில் வரும்போதே எழுதப்பட்ட ஆவணமாக அமைந்துள்ளது.

மேற்கோள்கள்
-----------

1. ↑  Blick, Andrew; Blackburn, Robert (2012), *Mapping the Path to Codifying - or not Codifying - the UK's Constitution*, Series paper 2. Centre for Political and Constitutional Studies, King's College London, Parliament UK, 19 November 2016 அன்று பார்க்கப்பட்டது
2. ↑  H Barnett, *Constitutional and Administrative Law* (5th edn Cavendish 2005) 9, "A written constitution is one contained within a single document or a [finite] series of documents, with or without amendments"
3. ↑  Donald Markwell (2016). *Constitutional Conventions and the Headship of State: Australian Experience*. Connor Court. பன்னாட்டுத் தரப்புத்தக எண்:9781925501155.
**ராமு** தமிழக ஓவியர்களுள் ஒருவர். இவர் துக்ளக் இதழில் பணியாற்றினார். அரசியல் கேலிச்சித்திரங்கள், காமிக்சு, அட்டைப் படங்கள் ஆகியவற்றுக்கு ஓவியங்களை வரைந்தார்.

வாழ்க்கை வரலாறு
---------------

சூர்ய நாராயணன், அமிர்தம்மாள் ஆகியோருக்கு மகனாக ராமு பிறந்தார். சூர்ய நாராயணன் இரயில்வே துறையில் பணி செய்தார். ராமு சிறுவயதாக இருக்கும் போதே அவரது தந்தை இறந்துவிட்டார். அதனால் பள்ளிப்படிப்பை சிரமத்துடன் முடித்தார். 

இவரது ஓவிய ஆர்வம் காரணமாக சென்னை காலேஜ் ஆஃப் ஆர்ட்ஸ் & கிராப்ட்ஸ் கல்லூரியில் இணைந்து பட்டம் பெற்றார்.  கல்லூரியில் படிக்கும் பொழுதே பத்திரிகைகளுக்கு ஓவியங்களை அனுப்பி வெளிவந்துள்ளன. 

ராமு, தனது அக்கா மகளான பாலசரஸ்வதி என்பவரை திருமணம் செய்து கொண்டார்.  இத்தம்பதிகளுக்கு சூர்யகுமார் என்ற மகனும், கீதாலட்சுமி என்ற மகளும் உள்ளனர். சூர்யகுமார் பத்திரிகை துறையில் பணி செய்கிறார். கீதாலட்சுமி தஞ்சாவூர் ஓவியங்கள், கேரள மியூரல் ஓவியங்கள், கண்ணாடி ஓவியங்கள், 3டி ஓவியங்கள், பானை ஓவியங்கள் வரைவது குறித்தான வகுப்பு எடுக்கிறார்.

மாடல்
-----

சென்னை உழைப்பாளர் சிலை உருவாக்கத்தின் பொழுது மாடலாக இருந்துள்ளார். அந்தச் சிலை பணியின் போது மூன்றாவதாக மேல் நோக்கி பார்க்கும் நபராக இருந்துள்ளார்.

ஓவியங்கள்
---------

கலைமகள் இதழில் இவருடைய முதல் அட்டைப்படமாக வெளிவந்தது.  அதனைத் தொடர்ந்து பாலகுமாரன், ராஜேஷ்குமார், தேவிபாலா போன்ற எழுத்தாளர்களின் நாவல்களுக்கு அட்டைப்படம் வரைந்துள்ளார்.

ஓவிய பயிற்சி வகுப்பு
--------------------

1980 களில் *தபால் வழியே ஓவியம் கற்கலாம்* என்ற தலைப்பில் ஓவிய பயிற்சி வகுப்புகளை நடத்தியுள்ளார். அதன்படி தபாலில் ஓவிய பாடங்களை அனுப்பி, மாணவர்கள் வரைந்ததை தபால் மூலமே பெற்று திருத்தி தபால் மூலமே அனுப்பும் வகையில் இருந்தது. இப்பயிற்சி வகுப்பில் 24 பாடங்கள் இடம் பெற்றிருந்தன.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. 1 2 3 4  நான்.. ஓவியர் ராமு - 07 பிப்ரவரி 2020 குங்குமம் இதழ்

வெளி இணைப்புகள்
---------------

* ஓவியர் இராமுவின் நேர்காணல்
இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், **அரசு அருங்காட்சியகம்** 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.

சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.

அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.

சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.

முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.

முகவரி
------

அரசு அருங்காட்சியகம், 19 மருத்துவமனை சாலை கடலூர் - 607 001

வெளி இணைப்புகள்
---------------
**கந்துலா** (*Kandula*) என்பது சிங்கள வரலாற்று நூலான மகாவம்சத்தில் குறிப்பிடப்பட்டுள்ள ஒரு பிரபலமான போர் யானையாகும் .

இலங்கையின் துட்டுகைமுனு (கி.மி.101– 77) பிறந்தபோது, மதிப்புமிக்க பல பொருட்கள் தன்னிச்சையாக தோன்றியதாகக் கூறப்படுகிறது. அவை பல்வேறு நபர்களால் கண்டுபிடிக்கப்பட்டு புதிதாகப் பிறந்தவருக்கு பரிசாக கொண்டு வரப்பட்டன. அவற்றில் கந்துலா என்ற மீனவரால் கண்டுபிடிக்கப்பட்ட ஒரு யானைக்கு அதன் கண்டுபிடிப்பாளரின் பெயரிடப்பட்டது. மேலும், துட்டுகைமுனுவின் தோழரும் ஆனது. இலங்கையை ஒன்றிணைக்க வழிவகுத்த போர்களின் போது அவனுடன் பணியாற்றியது.

எல்லாளனுடனான போர்
-----------------

எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில் தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்

அமெரிக்காவில் கந்துலா
---------------------

வாசிங்டன், டி. சி.யில் உள்ள தேசிய மிருகக்காட்சிசாலையில் 2001 இல் பிறந்த ஒரு ஆசிய யானைக்கு கந்துலாவின் பெயரிடப்பட்டது. ஜெர்மன் கால்நடை மருத்துவர்கள் குழு உருவாக்கிய ஒரு முறையைப் பயன்படுத்தி செயற்கை கருவூட்டல் மற்றும் 5 வது ஏஐ பிறப்பு ஆகியவற்றால் கருத்தரிக்கப்பட்ட முதல் ஆசிய யானையாகும்.

இலங்கை காலாட்படை
----------------

இலங்கை காலாட்படைப் படைப்பிரிவுக்கு துட்டுகைமுனுவின் அரச யானையின் பெயரால் கந்துலா என்றும் பெயரிடப்பட்டுள்ளது.

மேற்கோள்கள்
-----------

1. ↑  "Kandula – the little elephant of the Army". *sundaytimes.lk*. 2009-08-21 அன்று பார்க்கப்பட்டது.
**கந்தேய் ஜாத்ரா** அல்லது **பொம்மை கண்காட்சி** என்பது இந்திய மாநிலமான ஒடிசாவில் உள்ள பெர்ஹாம்பூரில் ஒவ்வொரு ஆண்டும் கொண்டாடப்படும் பாரம்பரிய திருவிழாவாகும்.  இந்த திருவிழாவானது கிட்டத்தட்ட மூன்று நூற்றாண்டுகள் பழமையானது மேலும் ஒடிசா நகரத்தின் பழமையான ஜெகநாதர் கோயிலுடன் தொடர்புடையது ஆகும். மூன்று நாட்கள் வரை நடைபெறும் இவ்விழாவில் களிமண், மரம் அல்லது உலோகத்தால் செய்யப்பட்ட அனைத்து வீட்டு உபயோகப் பொருட்களும் விற்பனைக்கு வைக்கப்படும்.

வரைவு
-----

இந்த விழா ஒவ்வொரு ஆண்டும் இந்து நாட்காட்டி மாதமான ஆஷாட பௌர்ணமி நாளில் கொண்டாடப்படுகிறது. **பட்டு நகரம்** என்று அழைக்கப்படும் பெர்ஹாம்பூரில் ஒரு வார ரத யாத்திரைக்குப் பிறகு இந்த விழா நடைபெறுகிறது. சுமார் மூன்று நூற்றாண்டுகள் பழமையான இந்த பாரம்பரிய விழாவின் பொம்மை கண்காட்சி, கஸ்பா தெருவில் அமைந்துள்ள இந்நகரத்தின் (பெர்ஹாம்பூர்) பழமையான ஜெகநாதர் கோவிலின் சடங்குகளோடு, கலாச்சார முறையில் இணைக்கப்பட்டுள்ளது. பாரம்பரியத்தின் படி, இந்த கோவிலில் உள்ள ஜெகநாதரின் சிலையின் பீடம் ஒவ்வொரு இரவில் வெவ்வேறு புராண பாத்திரங்களின் மண் பொம்மைகளால் அலங்கரிக்கப்பட்டுள்ளது. இந்த திருவிழாவின் நிகழும் நல்ல விஷயம் என்னவென்றால், களிமண், மாட்டு சாணம், மரம், தேங்காய் மற்றும் தாள் ஊறல் ஆகிய கைவினை மூல பொருட்களில் இருந்து பொம்மைகளை உருவாக்கும் பாரம்பரிய பொம்மை தயாரிப்பாளர்களின் படைப்புக்களை மக்களிடம் விற்பனை செய்ய இது ஊக்குவிக்கிறது.

வரலாறு
------

உள்ளூர் கதைகளின்படி, பல நூற்றாண்டுகளுக்கு முன், படா ஜகன்னாத் கோவிலின் பூசாரி ஸ்ரீபச்சா பாண்டா (ଶ଍ରୀବଛ ପଣ୍ଡା) மஹுரி ராஜ்ஜியத்தின் ராஜாவை (தற்போது உள்ளூர் மக்களால் மஹுரி கலுவா என்று அழைக்கப்படுகிறார்) இத்திருவிழாவிற்கு அனுமதி கோரினார், அதன்படி அவரும் இந்த திருவிழாவை நடத்த அனுமதித்தார். அன்றிலிருந்து ஒவ்வொரு ஆண்டும் பெர்ஹாம்பூர் கஸ்பா தெருவில் திருவிழா கொண்டாடப்படுகிறது.

மேற்கோள்கள்
-----------

1. ↑  "Traditional Doll Festival in Berhampur City". *orissabarta.com*. Orissa Barta. 23 December 2015 அன்று பார்க்கப்பட்டது.
2. ↑  "Toy Fair". *The Hindu*. 14 July 2014.. பார்த்த நாள்: 23 December 2015.
3. ↑  "The wait is over for traditional toy makers in Berhampur! Kandhei Jatra begins". *Daily News & Analysis*. 31 July 2015.